РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/110-13

21. март 2013. године

Б е о г р а д

З А П И С Н И К

39. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 21. МАРТА 2013. ГОДИНЕ

Седница Одбора је почела у 11,00 часова.

Седницом је председавала Весна Ковач, председница Одбора.

Поред председнице, седници су присуствовали чланови Одбора: Зоран Антић, Верољуб Арсић, Војислав Вујић, Зоран Касаловић, др Милорад Мијатовић, Золтан Пек, Александар Сенић, Ђорђе Стојшић и Драган Томић и и заменици чланова Одбора: Мирко Чикириз, уместо Жике Гојковића, Зоран Пралица, уместо Радмила Костића и Мирјана Марјановић, уместо Душице Николић.

Седници нису присуствовали чланови Одбора: Жика Гојковић, мр Божидар Ђелић, Бојан Ђурић, Радмило Костић, Душица Николић, Радојко Обрадовић и Момо Чолаковић.

Председница Одбора је предложила, а Одбор прихватио да се дневни ред седнице, предложен у Сазиву, допуни са тачком дневног реда „Разно“.

Након утврђивања кворума, на предлог председнице, Одбор је већином гласова (10 за, два нису гласала) утврдио следећи

Д н е в н и р е д

1. Утврђивање Предлога одлуке о избору председника и шест чланова Републичке комисије за заштиту права у поступцима јавних набавки,

2. Разно.

Пре преласка на рад по утврђеном дневном реду, Одбор је већином гласова (10 за, два нису гласала) усвојио Записник 34. седнице Одбора.

**Прва тачка дневног реда:** Утврђивање Предлога одлуке о избору председника и шест чланова Републичке комисије за заштиту права у поступцима јавних набавки

Председница Одбора је истакла да је, после спроведеног јавног конкурса за избор председника и чланова Републичке комисије за заштиту права у поступцима јавних набавки, Одбор утврдио списак од 13 кандидата који су прошли тестирање и да сада Одбор треба гласањем да утврди једног кандидата за председника и шест кандидата за чланове Републичке комисије.

Она је прочитала списак кандидата са бројем бодова освојених на тестирању и то: Саша Варинац, 32 бода, од укупно 32 бода; Борислав Галић, 30 бодова; Весна Станковић, 30 бодова; Драган Лаловац, 28 бодова; Хана Хукић, 30 бодова; Весна Гојковић Милин, 30 бодова; Љубинка Рашета, 30 бодова; Жељко Грошета, 28 бодова; Вук Ранковић, 28 бодова; Бранислав Цветковић, 31 бод; Александра Литричин, 28 бодова; Ристивоје Ђокић, 28 бодова и Јасмина Миленковић, 27 бодова.

Председница Одбора је образложила начин гласања за кандидате за председника и шест чланова Републичке комисије за заштиту права у поступцима јавних набавки. Одбор ће гласати појединачно за сваког од кандидата за председника, за најмање четири члана и највише два члана Републичке комисије, с тим што ће сваки члан Одбора гласати по једном за једног кандидата. Гласаће се редом и на крају ће се на основу броја гласова које је сваки кандидат освојио, утврдити листа кандидата.

Сви чланови Одбора су добили списак кандидата са бројем освојених бодова и местом за које су конкурисали.

Одбор је прво гласао за кандидате за председника Републичке комисије за заштиту права у поступцима јавних набавки.

За Сашу Варинца, кандидата за председника Републичке комисије, гласало је 11 чланова Одбора, против нико, два члана Одбора била су уздржана.

### За Борислава Галића, кандидата за председника Републичке комисије, није гласао нико од чланова Одбора.

### За Весну Станковић, кандидата за председника Републичке комисије, није гласао нико од чланова Одбора.

### За Драгана Лаловца, кандидата за председника Републичке комисије, није гласао нико од чланова Одбора.

### Председница Одбора је констатовала да кандидат за председника Републичке комисије за заштиту права у поступцима јавних набавки, Саша Варинац, има највише гласова чланова Одбора.

### Одбор је, затим, гласао за кандидате за најмање четири члана Републичке комисије за заштиту права у поступцима јавних набавки. Одбор је гласао и за оне кандидате који су конкурисали на оба места, и за председника и за члана Републичке комисије.

### За Борислава Галића, кандидата за члана Републичке комисије, гласала су два члана Одбора.

### За Весну Станковић, кандидата за члана Републичке комисије, гласало је 10 чланова Одбора.

### За Драгана Лаловца, кандидата за члана Републичке комисије, није гласао нико од чланова Одбора.

### За Хану Хукић, кандидата за члана Републичке комисије, гласало је 11 чланова Одбора.

### За Весну Гојковић Милин, кандидата за члана Републичке комисије, гласало је 9 чланова Одбора.

### За Љубинку Рашету, кандидата за члана Републичке комисије, гласала су два члана Одбора.

### За Вука Ранковића, кандидата за члана Републичке комисије, гласала су три члана Одбора.

### За Жељка Грошету, кандидата за члана Републичке комисије, гласало је седам чланова Одбора.

### Председница Одбора је констатовала да су кандидати за најмање четири члана Републичке комисије за заштиту права у поступцима јавних набавки, који имају највише гласова чланова Одбора: Хана Хукић, Весна Станковић, Весна Гојковић Милин и Жељко Грошета.

### Одбор је, затим, гласао за кандидате за највише два члана Републичке комисије за заштиту права у поступцима јавних набавки.

### За Бранислава Цветковића, кандидата за члана Републичке комисије, гласало је 10 чланова Одбора.

### За Александру Литричин, кандидата за члана Републичке комисије, гласала су три члана Одбора.

### За Ристивоја Ђокића, кандидата за члана Републичке комисије, гласало је седам чланова Одбора.

### За Јасмину Миленковић, кандидата за члана Републичке комисије, гласала су два члана Одбора.

### Председница Одбора је констатовала да су кандидати за највише два члана Републичке комисије за заштиту права у поступцима јавних набавки, који имају највише гласова чланова Одбора: Бранислав Цветковић и

### Ристивоје Ђокић.

На предлог председнице, Одбор је, већином гласова, утврдио листу кандидата за председника и шест чланова Републичке комисијеза заштиту права у поступцима јавних набавки и то:

- Саша Варинац, за председника,

- Хана Хукић, за члана,

- Весна Станковић, за члана,

- Весна Гојковић Милин, за члана,

- Жељко Грошета, за члана,

- Бранислав Цветковић, за члана и

- Ристивоје Ђокић, за члана.

Одбор је већином гласова (9 за, 1 против, 3 уздржана) усвојио Предлог одлуке о избору председника и чланова Републичке комисије за заштиту права у поступцима јавних набавки, коју је поднео Народној скупштини, у следећем тексту:

„На основу чл. 140. став 2. и 175. став 5. Закона о јавним набавкама („Службени гласник РС“, број 124/12) и члана 8. став 1. Закона о Народној скупштини (“Службени гласник РС“, број 9/10)

Народна скуштина Републике Србије, на \_\_ седници \_\_ редовног заседања у 2013. години, одржаној \_\_\_\_ 2013.године, донела је

О Д Л У К У

О ИЗБОРУ ПРЕДСЕДНИКА И ЧЛАНОВА РЕПУБЛИЧКЕ КОМИСИЈЕ ЗА ЗАШТИТУ ПРАВА У ПОСТУПЦИМА ЈАВНИХ НАБАВКИ

I

За председника Републичке комисије за заштиту права у поступцима јавних набавки бира се Саша Варинац, на период од пет година.

II

За чланове Републичке комисије за заштиту права у поступцима јавних набавки бирају се:

1. Хана Хукић, на период од пет година,
2. Весна Станковић, на период од пет година,
3. Весна Гојковић Милин, на период од пет година,
4. Жељко Грошета, на период од пет година,
5. Бранислав Цветковић, на период од пет година,
6. Ристивоје Ђокић, на период од пет година.

Ову одлуку објавити у „Службеном гласнику Републике Србије“.

РС Број \_\_

У Београду, \_\_ марта 2013. године

НАРОДНА СКУПШТИНА РЕПУБЛИКЕ СРБИЈЕ

ПРЕДСЕДНИК

мр Небојша Стефановић

О б р а з л о ж е њ е

Чланом 140. Закона о јавним набавкама („Службени гласник РС“, број 124/12) одређено је да председника и чланове Републичке комисије за заштиту права у поступцима јавних набавки бира и разрешава Народна скупштина, на предлог одбора Народне скупштине надлежног за финансије, након спроведеног јавног конкурса.

Одбор за финансије, републички буџет и контролу трошења јавних средстава је, на 33. седници, одржаној 28. јануара 2013. године, на основу члана 140. ст. 2. и 6. Закона о јавним набавкама, донео Одлуку о покретању поступка за утврђивање предлога за избор председника и чланова Републичке комисије за заштиту права у поступцима јавних набавки, која гласи:

„1. Покреће се поступак за утврђивање предлога за избор председника и чланова Републичке комисије за заштиту права у поступцима јавних набавки (у даљем тексту: Републичка комисија).

2. Оглашава се јавни конкурс за избор председника и чланова Републичке комисије у тексту који је саставни део ове одлуке.

3. Јавни конкурс објавити у ''Службеном гласнику Републике Србије'', дневном листу ''Политика'', као и на интернет страници Народне скупштине [www.parlament.rs](http://www.parlament.rs).

4. За председника и чланове Републичке комисије може бити изабрано лице које испуњава услове за избор из члана 141. Закона о јавним набавкама.

5. Након спроведеног јавног конкурса, на предлог Одбора за финансије, републички буџет и контролу трошења јавних средстава, Народна скупштина доноси одлуку о избору председника и чланова Републичке комисије.

6. О спровођењу ове одлуке стараће се генерални секретар Народне скупштине.

7. Ова одлука ступа на снагу даном доношења.“

Текст јавног конкурса, који је саставни део ове одлуке, гласи: „На основу члана 140. ст. 2. и 6. Закона о јавним набавкама („Службени гласник РС“, бр.124/12) и Одлуке о покретању поступка за утврђивање предлога за избор председника и чланова Републичке комисије за заштиту права у поступцима јавних набавки 11 Број 02-297/13 од 28. јануара 2013. године Народна скупштина, Одбор за финансије, републички буџет и контролу трошења јавних средстава, оглашава јавни конкурс за избор председника и шест чланова Републичке комисије за заштиту права у поступцима јавних набавки:

За председника Републичке комисије за заштиту права у поступцима јавних набавки (у даљем тексту: Републичка комисија) може бити бирано лице које испуњава услове потребне за избор за судију основног суда, осим услова у вези са Правосудном академијом, и које има радно искуство од пет година у области јавних набавки.

Најмање четири члана Републичке комисије се бира међу лицима која испуњавају услове потребне за избор за судију основог суда, осим услова у вези са Правосудном академијом, и која имају радно искуство од три године у области јавних набавки.

Највише два члана Републичке комисије се бира међу лицима која имају стечено високо образовање из научне области правне, економске или техничко-технолошке науке на студијама другог степена (дипломске академске студије - мастер, специјалистичке академске студије, специјалистичке струковне студије), односно високо образовање које је законом изједначено са академским називом мастер на основним студијама у трајању од најмање четири године, најмање пет година радног искуства на пословима јавних набавки, стечен сертификат за службеника за јавне набавке и која испуњавају друге услове прописане за рад у државним органима.

Након спроведеног јавног конкурса, на предлог Одбора за финансије, републички буџет и контролу трошења јавних средстава, Народна скупштина бира председника и чланове Републичке комисије.

Председник и чланови Републичке комисије бирају се на период од пет година.

Исто лице може два пута бити бирано за председника Републичке комисије.

За члана Републичке комисије исто лице може бити бирано највише два пута, под условом да није бирано за председника Републичке комисије.

Председник, односно члан Републичке комисије не може обављати другу јавну функцију, вршити функцију у политичкој странци, нити обављати било коју другу функцију, службу, посао, дужност или активност која би могла утицати на његову самосталност у раду и поступању или која би умањивала његов углед или углед функције председника, односно члана Републичке комисије.

**Услови за све кандидате:**1) држављанство Републике Србије;2) да није осуђиван на казну затвора од најмање шест месеци; 3) да није покренута истрага или подигнута оптужница; 4) стручност, оспособљеност и достојност за обављање функције председника, односно члана Републичке комисије.

У**слови за избор председника Републичке комисије:**1) правни факултет; 2) положен правосудни испит; 3) најмање три године радног искуства у правној струци после положеног правосудног испита;4) радно искуство од најмање пет година у области јавних набавки.

**Услови за избор најмање четири члана Републичке комисије:** 1) правни факултет;2) положен правосудни испит;3) најмање три године радног искуства у правној струци после положеног правосудног испита;4) радно искуство од најмање три године у области јавних набавки.

**Услови за избор највише два члана Републичке комисије:**1) стечено високо образовање из научне области правне, економске или техничко-технолошке науке на студијама другог степена (дипломске академске студије – мастер, специјалистичке академске студије, специјалистичке струковне студије), односно високо образовање које је законом изједначено са академским називом мастер на основним студијама у трајању од најмање четири године;2) радно искуство од најмање пет година на пословима јавних набавки;3) стечен сертификат за службеника за јавне набавке.

**У изборном поступку проверавају се** познавање области из делокруга рада Републичке комисије, оспособљеност за решавање предмета из делокруга Републичке комисије, вештина логичког и аналитичког резоновања, организационе способности, провера стручне оспособљености из области јавних набавки - увидом у податке из пријаве, тестирањем и разговором.

**Рок** за подношење пријаве на конкурс је 15 дана од дана објављивања конкурса у „Службеном гласнику Републике Србије“.

**Пријава на конкурс** садржи име и презиме кандидата, датум и место рођења, адресу становања и број телефона, податке о образовању, податке о врсти и дужини радног искуства са описом послова на којима је кандидат радио до подношења пријаве на конкурс и одговорности на тим пословима, опис послова које је кандидат обављао у области јавних набавки, податке о стручном усавршавању, посебним областима знања и познавању страних језика. У пријави навести да ли се конкурише на место председника Републичке комисије, члана Републичке комисије или се конкурише на оба места.

**Докази који се прилажу уз пријаву на конкурс:** уверење одржављанству; извод из матичне књиге рођених; уверење да против кандидата није покренута истрага или подигнута оптужница; диплома о стеченој стручној спреми; исправе којима се доказује радно искуство у струци (потврде, решења и други акти из којих се може утврдити на којим пословима и са којом стручном спремом је стечено радно искуство); оверена фотокопија радне књижице; уверење о положеном правосудном испиту (за избор председника и најмање четири члана Републичке комисије); сертификат за службеника за јавне набавке (за избор највише два члана Републичке комисије).

Наведени докази се достављају у оригиналу или фотокопији, која је оверена у општини или суду.

Исправе на страном језику се достављају у оригиналу или копији, са преводом овереним од стране судског тумача.

**Пријаве на јавни конкурс подносе се на адресу:** Народна скупштина Републике Србије, Одбор за финансије, републички буџет и контролу трошења јавних средстава, Трг Николе Пашића 13, Београд, са назнаком: „За јавни конкурс за избор председника и чланова Републичке комисије за заштиту права у поступцима јавних набавки“.

Пријаве се могу доставити лично или путем поште.

Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази у оригиналу или фотокопији овереној у општини или суду неће се разматрати.

Све додатне информације о конкурсу могу се добити у Одбору за финансије, републички буџет и контролу трошења јавних средстава, Краља Милана 14, Београд, телефон 011/3026-065.

Овај оглас се објављује у „Службеном гласнику Републике Србије“, дневном листу „Политика“ и на интернет страници Народне скупштине: [www.parlament.rs](http://www.parlament.rs).

Јавни конкурс објављен је у „Службеном гласнику Републике Србије“ и дневном листу „Политика“, као и на интернет страници Народне скупштине 1. фебруара 2013. године.

Чланом175.ст. 4, 5. и 6. Закона о јавним набавкама („Службени гласник РС“, број 124/12), одређено је да мандат председника и чланова Републичке комисије изабраних на основу Закона о јавним набавкама („Службени гласник РС“, број 116/08) престаје даном почетка примене овог закона. Председник и чланови Републичке комисије биће изабрани у складу са одредбама овог закона у року од 90 дана од дана ступања на снагу овог закона и ступају на дужност даном почетка примене овог закона.

Одбор за финансије, републички буџет и контролу трошења јавних средстава, на 33. седници, одржаној 28.јануара 2013. године, усвојио је Закључак којим се образује Радна група за утврђивање теста за проверу стручне оспособљености из области јавних набавки кандидата за председника и чланова Републичке комисије за заштиту права у поступцима јавних набавки, у следећем саставу: др Милорад Мијатовић, председник, Радојко Обрадовић, Дејан Раденковић, Радмило Костић и др Владимир Маринковић, чланови и Милена Сандић, секретар Радне групе.

Одбор за финансије, републички буџет и контролу трошења јавних средстава, на 34. седници, одржаној 27. фебруара 2013. године, усвојио је принципе за израду теста и **спровођење** тестирања кандидата за избор председника и чланова Републичке комисије за заштиту права у поступцима јавних набавки, које је предложила Радна група: - да тест буде квалификациони, - да је потребно да кандидати тачно одговоре на 75% од укупног броја питања; - да се тест састоји од 32 питања из области новог Закона о јавним набавкама, са понуђеним одговорима; - да свако питање носи један бод; - да тестирање траје 60 минута; - да на теститању није дозвољено коришћење допунске литературе; - да стручна лица из Републичке управе за јавне набавке предложе 60 могућих питања од којих ће Одбор на седници 30 минута пре тестирања изабрати 32 питања и формирати тест. На овој седници Одбор је, такође, усвојио и Закључак којим се надлежност Радне групе за утврђивање теста за проверу стручне оспособљености из области јавних набавки кандидата за избор председника и чланова Републичке комисије за заштиту права у поступцима јавних набавки, проширује и на преглед пријава на јавни конкурс, пратеће документације и испуњење услова кандидата.

Одбор за финансије, републички буџет и контролу трошења јавних средстава, на 35. седници, одржаној 5. марта 2013. године, усвојио је Информацију о раду Радне групе за утврђивање теста за проверу стручне оспособљености из области јавних набавки, преглед пријава на јавни конкурс, пратеће документације и испуњење услова кандидата за избор председника и чланова Републичке комисије за заштиту права у поступцима јавних набавки. Утврђено је да је од 22 пријаве на јавни конкурс, поднето осам пријава за председника Републичке комисије, од којих су три непотпуне, да је поднето 15 пријава за најмање четири члана, од којих је пет непотпуно, као и да је поднето осам пријава за највише два члана, од којих је једна непотпуна. Одбор је, такође, усвојио Закључак да се не разматрају непотпуне пријаве и пријаве уз које нису приложени сви тражени докази, како је наведено у јавном конкурсу. На истој седници, Одбор је усвојио Закључак да се тестирање кандидата за избор председника и чланова Републичке комисије за заштиту права у поступцима јавних набавки, обави 8. марта 2013. године, у 13,00 часова, а да се на седници Одбора, која ће се одржати непосредно пре тестирања, од предложених 60 утврде 32 питања за тест за проверу стручне оспособљености из области јавних набавки кандидата за избор председника и чланова Републичке комисије, који ће кандидати полагати под шифром.

Одбор за финансије, републички буџет и контролу трошења јавних средстава, на 36. седници, одржаној 8. марта 2013. године, утврдио је 32 питања за тест за проверу стручне оспособљености из области јавних набавки кандидата за избор председника и чланова Републичке комисије за заштиту права у поступцима јавних набавки. Поред тога, Одбор је усвојио Закључак којим се образује Радна група за формирање теста, спровођење тестирања и преглед и утврђивање резултата тестирања кандидата за избор председника и чланова Републичке комисије за заштиту права у поступцима јавних набавки, у саставу: др Милорад Мијатовић, председник, Радојко Обрадовић, Дејан Раденковић, др Владимир Маринковић и Ђорђе Стојшић, чланови. На истој седници, Одбор је донео Закључак којим се дозвољава коришћење Закона о јавним набавкама на тестирању.

Радна група је, одмах по закључењу седнице Одбора, формирала тест од утврђених 32 питања.

Тестирање кандидата за избор председника и чланова Републичке комисије за заштиту права у поступцима јавних набавки одржано је 8. марта 2013. године у 13,00 часова. На тестирање је од позваних 16 изашло 14 кандидата, који су обавештени о принципима за израду теста и **спровођење** тестирања кандидата.

Радна група, по завршеном тестирању, извршила је преглед тестова, бодовање и утврдила резултате тестирања кандидата за избор председника и чланова Републичке комисије за заштиту права у поступцима јавних набавки. Тестирање је прошло 13 од 14 кандидата.

Одбор за финансије, републички буџет и контролу трошења јавних средстава, на 38. седници, одржаној 11. марта 2013. године, обавио је разговор са кандидатима за избор председника и чланова Републичке комисије за заштиту права у поступцима јавних набавки, који су прошли тестирање.

Након спроведеног јавног конкурса, Одбор за финансије, републички буџет и контролу трошења јавних средстава, на 39. седници одржаној 21. марта 2013. године, од 13 кандидата који су прошли тестирање и разговор, изабрао је кандидате за председника и шест чланова Републичке комисије за заштиту права у поступцима јавних набавки и утврдио Предлог одлуке о избору председника и чланова Републичке комисије за заштиту права у поступцима јавних набавки, коју је поднео Народној скупштини.

Одбор за финансије, републички буџет и контролу трошења јавних средстава предложио је Народној скупштини, у складу са чл. 167. и 168. став 3. Пословника Народне скупштине, да донесе по хитном поступку, одлуку о избору председника и чланова Републичке комисије за заштиту права у поступцима јавних набавки, с обзиром да недоношење одлуке може проузроковати штетне последице за рад органа и организација.“

**Друга тачка дневног реда:** Разно

Председница је предложила да се стенограм са 38. седнице Одбора достави Републичком јавном тужиоцу, ради даљег поступања из његове надлежности. Она је указала да су на тој седници, на којој је Одбор разговарао са кандидатима за избор председника и чланова Републичке комисије за заштиту права у поступцима јавних набавки, изнети неки наводи о раду Републичке комисије који упућују на кривична дела.

У дискусији су учествовали и подржали овај предлог Драган Томић и др Милорад Мијатовић.

Одбор је прихватио предлог председнице Одбора да се стенограм са 38. седнице Одбора, одржане 11. марта 2013. године, достави Републичком јавном тужиоцу, ради даљег поступања из његове надлежности.

Препис тонског снимка 39. седнице Одбора чини саставни део овог записника.

Седница је закључена у 11,35 часова.

ЗА СЕКРЕТАР-а ОДБОРА ПРЕДСЕДНИК ОДБОРА

Милена Сандић Весна Ковач